În baza articolului 185 alineatul 1 raportat la aticolul 28 alineatul 5 punctul 1 și alineatul 6 din Legea privind bazele sistemului de educaţie şi instrucţie (''Monitorul oficial al RS'', nr.: 88/17, 27/18-altă lege, 10/2019, 27/2018- altă lege , 6/2020, 129/2021, 92/23 şi 19/25), articolelor 15 și 16 alineatul 2, articolului 24 alineatul 2 și articolului 37 alineatul 4 din Hotărârea Adunării Provinciei privind administraţia provincială ("Buletinul oficial al P.A. Voivodina", nr. 37/14 şi 54/14 - altă hotărâre, 37/16, 29/17, 24/2019, 66/2020 și 38/2021), locţiitoarea secretarul provincial pentru educaţie, reglementări, administraţie şi minorităţile naţionale - comunităţile naţionale în baza Deciziei secretarului provincial pentru educaţie, reglementări, administraţie şi minorităţile naţionale - comunităţile naţionale e m i t e: 001642201 2024 09427 002 001 000 001 04 007 din  10.6.2024, emite:

**REGULAMENTUL**

**DE MODIFICARE A REGULAMENTULUI PRIVIND CALENDARUL ŞCOLAR PENTRU ŞCOLILE ELEMENTARE CU SEDIUL ÎN TERITORIUL PROVINCIEI AUTONOME VOIVODINA PENTRU ANUL ŞCOLAR 2024/2025**

**Articolul 1**

În Regulamentul privind calendarul şcolar pentru şcolile elementare cu sediul în teritoriul Provinciei Autonome Voivodina pentru anul şcolar 2024/2025 ("Buletinul oficial al P.A.Voivodina", nr.; 27/2024, 36/2024), la articolul 3 se adaugă alineatul 4 şi 5, cu următorul cuprins:

 „În mod excepţional, al doilea semestru se încheie vineri, 6 iunie 2025 pentru elevii de clasa a VIII-a, respectiv până vineri 20 iunie 2025 pentru elevii claselor I - VII.

Termenul de finalizare a celui de-al doilea semestru prevăzut la alineatul 4 din prezentul articol se referă doar la acele școli care, din cauza suspendării activității, nu au realizat în întregime activitatea educativ-instructivă și nu au suficient timp pentru recuperarea cursurilor și pentru evaluarea elevilor.

 **Articolul 2**

La articolul 4 se adaugă alineatul 2, cu următorul cuprins:

„În mod excepţional, pentru elevii claselor I-VII, vacanţa de vară începe luni, 23 iunie 2025 şi se încheie vineri, 29 august 2025, în conformitate cu articolul 3 alineatul 4 şi 5 din Regulament.”.

**Articolul 3**

 La articolul 8 alineatul 1 după cuvântul: „activitate” se pune virgulă şi se adaugă cuvinetele: „iar cel târziu până miercuri 2 iulie 2025”.

**Articolul 4**

 La articolul 7 alineatul 1 cuvintele: „luni, 16 iunie 2025, marți, 17 iunie 2025 și miercuri, 18 iunie 2025” se înlocuiește cu cuvintele:: „luni, 23 iunie 2025, marți, 24 iunie 2025 și miercuri, 25 iunie 2025.

**Articolul 5**

 Prezentarea tabelară a calendarului activității educativ-instructive pentru şcolile elementare în anul şcolar 2024/2025, care este parte integrantă a prezentului Regulament.

**Articolul 6**

Prezentul regulament intră în vigoare a opta zi de la data publicării în „Buletinul oficial al P.A. Voivodina”, şi conform articolului 53 alineatul 2 din Legea privind administrația provincială („Monitorul oficial al RS”, nr.: 79/05 , 101/07, 95/10, 99/14, 47/18 și 30/18 – altă lege), va fi publicat în Monitorul oficial al RS”.

Secretariatul Provincial pentru Educaţie, Reglementări, Administraţie şi Minorităţile Naţionale –

- Comunităţile Naţionale

Numărul: 001795959 2024 09427 001 001 000 001

La Novi Sad, 08.05.2025

 **C.A. SECRETARULUI PROVINCIAL**

 **LOCŢIITOAREA SECRETARULUI PROVINCIAL**

 **Slađana Bursać**